**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2012 M. SAUSIO 27 D. SPRENDIMO NR. T2-30 „DĖL Klaipėdos miesto savivaldybės nuomojamo turto sąrašo patvirtinimo“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo tarybos sprendimo projektu siekiama pakeisti Klaipėdos miesto savivaldybės nuomojamo turto sąrašą, patvirtintą Savivaldybės tarybos 2012 m. sausio 27 d. sprendimu Nr. T2-30 (priedas).

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Klaipėdos miesto savivaldybės materialiojo turto nuomos tvarkos aprašu (toliau – Tvarkos aprašas), patvirtintu Klaipėdos miesto savivaldybės tarybos 2011 m. gruodžio 22 d. sprendimu Nr. T2-401. Pagal Tvarkos aprašo 3 punktą, Savivaldybės turtas nuomojamas pagal Klaipėdos miesto savivaldybės tarybos patvirtintą nuomojamo turto sąrašą.

Klaipėdos „Versmės“ progimnazija (toliau - Progimnazija) patikėjimo teise valdo Klaipėdos miesto savivaldybei nuosavybės teise priklausantį pastatą-mokyklą I. Simonaitytės g. 2, Klaipėdoje. Dalis šio pastato patalpų Klaipėdos miesto savivaldybės tarybos 2012 m. sausio 27 d. sprendimu Nr. T2-30 (priedas) – 68 punktu yra įtrauktos į nuomojamo turto sąrašą.

Progimnazija pateikė Klaipėdos miesto savivaldybės administracijai prašymą pakeisti nuomojamo turto sąrašą įtraukiant papildomas valgyklos patalpas, žymimas indeksais: 1-7 (6,27 kv. m), 1-8 (5,08 kv. m), 1-9 (20,95 kv. m), 1-10 (5,22 kv. m), 1-11 (2,50 kv. m), 1-12 (1,21 kv. m), 1-13 (1,49 kv. m), 1-14 (73,51 kv. m), kurias planuoja išnuomoti maitinimo veiklai vykdyti.

Klaipėdos miesto savivaldybės kultūros centras Žvejų rūmai (toliau - Kultūros centras) patikėjimo teise valdo Klaipėdos miesto savivaldybei nuosavybės teise priklausantį pastatą Taikos pr. 70, Klaipėdoje. Dalis šio pastato patalpų Klaipėdos miesto savivaldybės tarybos 2012 m. sausio 27 d. sprendimu Nr. T2-30 (priedas) – 106 punktu yra įtrauktos į nuomojamo turto sąrašą.

Kultūros centras pateikė Klaipėdos miesto savivaldybės administracijai prašymą pakeisti nuomojamo turto sąrašą įtraukiant papildomą patalpą, žymimą indeksu II-7 (14,44 kv. m), kurią planuoja išnuomoti.

**3. Kokių rezultatų laukiama.**

Papildytas Klaipėdos miesto savivaldybės nuomojamo turto sąrašas ir sudaryta galimybė Progimnazijai ir Kultūros centrui nuomoti savivaldybei priklausantį turtą.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinami Klaipėdos miesto savivaldybės tarybos teisės aktų reikalavimai.

Teikiame svarstyti šį sprendimo projektą.

Turto skyriaus vedėjas Edvardas Simokaitis